རྒྱ་གར་སྐད་དུ། ཤྲཱི་མ་ཧཱ་ཀཱ་ལ་སྟོད་ཏྲ། བོད་སྐད་དུ། དཔལ་ནག་པོ་ཆེན་པོ་ལ་བསྟོད་པ། དཔལ་ནག་པོ་ཆེན་པོ་ལ་ཕྱག་འཚལ་ལོ། ཧཱུྃ། སྲིན་པོའི་གཟུགས་ཀྱིས་གདུག་པ་ཅན། ། ཚར་གཅོད་བྱང་ཆུབ་སེམས་དཔའ་སྟེ། ། གྲོང་ཁྱེར་སུམ་བརྩེགས་འཇིག་བྱེད་པའི། ། གཏུམ་པོ་ཁྱོད་ལ་བདག་བསྟོད་དོ། ། མདོག་ནག་གཟུགས་ཐུང་གཟི་བརྗིད་ཆེ། ། གདུག་པ་ཚར་གཅོད་གྲི་གུག་གཡས། ། གཡོན་པ་གདུག་པའི་ཁྲག་བཀང་སྣོད། ། ཐོད་ཕྲེང་ཅན་ལ་བདག་བསྟོད་དོ། ། ཁྲོས་པས་ཞབས་བརྡབས་ས་གཞི་གཡོ། ། འཇིགས་པའི་གད་མོས་རི་རབ་སྒྱེལ། ། དམ་ཚིག་ཉམས་པའི་སྙིང་འབྱིན་པ། ། དམ་ཚིག་ཅན་ལ་བདག་བསྟོད་དོ། ། ཧཱུྃ། ཞལ་གཅིག་པ་ལ་ཕྱག་གཉིས་པ། ། གྲི་གུག་ཐོད་པ་ལག་ན་འཛིན། ། རལ་པ་ཁམ་ནག་གྱེན་དུ་འཁྱིལ། ། སྤྱན་གསུམ་མེ་ཡི་མདོག་འདྲ་བ། ། མཆེ་བ་ཟླ་བ་ཚེས་པ་འདྲ། ། ཐོད་པའི་ཕྲེང་བས་དོ་ཤལ་བྱས། ། གསུས་ཁྱིམ་ཆེ་ལ་འཕྱང་བ་པོ། ། མི་ཐུང་ཁྲོས་པའི་གཟུགས་འདྲ་བ། ། འདས་དང་མ་འོངས་ད་ལྟར་གྱི། ། བསྟན་པ་བསྲུང་བར་ཞལ་བཞེས་པ། ། ནག་པོ་ཁྱོད་ནི་ཡིན་པ་སྟེ། ། གདུག་པ་ཚར་གཅོད་འཇིགས་པའི་གཟུགས། ། དབུ་སྐྲ་ཁམ་ནག་གྱེན་དུ་བརྫེས། ། སྟེང་གི་ལྷ་ཚོགས་འཇིགས་པར་བྱེད། ། སྤྱན་བགྲད་མཆེ་གཙིགས་ལྗགས་འདྲིལ་བས། ། བར་གྱི་གདོན་ཚོགས་སྡིགས་པར་བྱེད། ། གཡས་ན་གྲི་གུག་བསྣམས་པ་ནི། ། དགྲ་བགེགས་འདུལ་ཞིང་བདུད་མགོ་གཅོད། ། གཡོན་པ་ཐོད་པ་བསྣམས་པ་ནི། ། གནོད་སེམས་ཅན་གྱི་ཁྲག་བཀང་གསོལ། ། ཁྲོས་པའི་ཞབས་གཉིས་བརྡབས་པ་ཡིས། ། གནོད་སེམས་ཅན་གྱི་ལུས་ལ་ཉེད། ། ཁྱོད་ཀྱིས་ཐུབ་པའི་བསྟན་པ་སྲུངས། ། རྣལ་འབྱོར་པ་ཡི་བར་ཆད་སྲུངས། ། ཆོས་དང་དཔལ་འབྱོར་རྒྱས་པར་མཛོད། ། ལུས་དང་གྲིབ་མ་བཞིན་དུ་འགྲོགས། ། དཔལ་ནག་པོ་ཆེན་པོ་ལ་བསྟོད་པ་སློབ་དཔོན་མཆོག་སྲེད་ཀྱིས་མཛད་པ་རྫོགས་སོ། ། ཞེས་སོ། །